Δείκτης γεννητικότητας ανά χώρα, 2017
Ο **δείκτης γεννητικότητας** μιας χρονικής περιόδου ορίζεται ως ο λόγος των γεννήσεων ανά 1.000 άτομα πληθυσμού πρός την υπολογιζόμενη χρονική περίοδο σε έτη. Από τον υπολογισμό του δείκτη εξαιρούνται οι γεννήσεις νεκρών παιδιών. Ο αριθμός γεννήσεων μπορεί να υπολογίζεται από την καταμέτρηση των εγγραφών των ληξιαρχικών πράξεων γεννήσεων, ή τις μετρήσεις των απογραφών πληθυσμού καθώς και από εκτιμήσεις μέσω ειδικευμένων δημογραφικών τεχνικών. Ο δείκτης γεννητικότητας (μαζί με τους δείκτες της θνησιμότητας και της μετανάστευσης) χρησιμοποιείται για την καταμέτρηση της πληθυσμιακής ανάπτυξης. Ο εκτιμώμενος μέσος πληθυσμός μπορεί να ληφθεί ως ο πληθυσμός στα μέσα του έτους.

Όταν αφαιρεθεί ο δείκτης θνησιμότητας από τον δείκτη γεννητικότητας, τότε προκύπτει το αποτέλεσμα του δείκτη φυσικής αύξησης ανά 1.000 άτομα. Αυτός ο δείκτης ισοδυναμεί με τη φυσική αλλαγή (εξαιρούμενης της μετανάστευσης).

Ο συνολικός δείκτης γεννητικότητας (το οποίο συμπεριλαμβάνει όλες της γεννήσεις), το οποίο συνήθως ορίζεται ως ο δείκτης γεννήσεων ανά 1.000 άτομα πληθυσμού, διαχωρίζεται από ένα σύνολο αναλογιών που σχετίζονται με την ηλικία (π.χ. ο αριθμός των γεννήσεων ανά 1.000 άτομα ή πιο συνήθως, η αναλογία 1.000 ανδρών ανά 1.000 γυναίκες σε κάθε ηλικιακή ομάδα).

Ιστορικοί και εκτιμώμενοι δείκτες γεννητικότητας στον κόσμο (1950–2050) 
ΟΗΕ, μέση πρόβλεψη, 2019 rev.| Έτη | Δείκτης γεννητικότητας | Έτη | Δείκτης γεννητικότητας |
| --- | --- | --- | --- |
| 1950–1955 | 36.9 | 2000–2005 | 21.0 |
| 1955–1960 | 35.4 | 2005–2010 | 20.3 |
| 1960–1965 | 35.2 | 2010–2015 | 19.5 |
| 1965–1970 | 34.0 | 2015–2020 | 18.5 |
| 1970–1975 | 31.4 | 2020–2025 | 17.5 |
| 1975–1980 | 28.5 | 2025–2030 | 16.6 |
| 1980–1985 | 27.7 | 2030–2035 | 16.0 |
| 1985–1990 | 27.4 | 2035–2040 | 15.5 |
| 1990–1995 | 24.2 | 2040–2045 | 15.0 |
| 1995–2000 | 22.2 | 2045–2050 | 14.6 |

Ο μέσος παγκόσμιος δείκτης γεννητικότητας το 2016 ήταν 18.6 γεννήσεις ανά 1.000 άτομα. Το ίδιο έτος, ο παγκόσμιος δείκτης θνησιμότητας ήταν 7.8 θάνατοι ανά 1.000 άτομα. Το ποσοστό φυσικής αύξησης ανερχόταν έτσι στο 1.6%. Σύμφωνα με την Παγκόσμια Τράπεζα ο δείκτης γεννητικότητας το 2012 ανερχόταν στις 19,611 γεννήσεις ανά 1.000 άτομα. Σύμφωνα με την Κεντρική Υπηρεσία Πληροφοριών των ΗΠΑ ο δείκτης γεννητικότητας έφτανε τις 19.15 γεννήσεις ανά 1.000 άτομα, έχοντας μειωθεί από την αναλογία 20.09 γεννήσεων ανά 1.000 άτομα του 2007.

Ο παγκόσμιος μέσος όρος για το 2016 αντιστοιχούσε σε περίπου 4.3 γεννήσεις ανά δευτερόλεπτο ή αλλιώς 256 γεννήσεις ανά λεπτό παγκοσμίως.

Παραπομπές
----------

1. ↑  «World Birth rate – Demographics». Indexmundi.com. Ανακτήθηκε στις 17 Οκτωβρίου 2011.
2. ↑  «Data - Population and Demographic Indicators». *econ.worldbank.org*. Αρχειοθετήθηκε από το πρωτότυπο στις 27 Φεβρουαρίου 2017. Ανακτήθηκε στις 26 Φεβρουαρίου 2017.
3. ↑  See "Fertility rates"; Economic Geography Glossary at University of Washington
4. 1 2  «Birth rate, crude (per 1,000 people) | Data | Table». Data.worldbank.org. Ανακτήθηκε στις 17 Οκτωβρίου 2011.
5. ↑  «birthrate: Definition from». Answers.com. Ανακτήθηκε στις 17 Οκτωβρίου 2011.
6. ↑  «UNdata: Crude birth rate (per 1,000 population)». *UNdata*. United Nations. 17 Ιουνίου 2019. Αρχειοθετήθηκε από το πρωτότυπο στις 10 Μαΐου 2015. Ανακτήθηκε στις 29 Ιανουαρίου 2020.
7. 1 2  «CIA World Factbook. (Search for 'People and Society')». 2016. Αρχειοθετήθηκε από το πρωτότυπο στις 5 Ιανουαρίου 2010. Ανακτήθηκε στις 21 Ιουλίου 2020.
8. ↑  «Birth rate, crude (per 1,000 people) | Data». *Data.worldbank.org*. Ανακτήθηκε στις 11 Μαρτίου 2017.
9. ↑  Staff (2012). «FIELD LISTING :: BIRTH RATE». *Central Intelligence Agency - The World Factbook*. Central Intelligence Agency. Αρχειοθετήθηκε από το πρωτότυπο στις 11 Δεκεμβρίου 2007. Ανακτήθηκε στις 4 Ιουνίου 2012.
10. ↑  Staff (6 Δεκεμβρίου 2007). «FIELD LISTING - BIRTH RATE». *Central Intelligence Agency - The World Factbook*. Central Intelligence Agency. Αρχειοθετήθηκε από το πρωτότυπο στις 11 Δεκεμβρίου 2007. Ανακτήθηκε στις 1 Νοεμβρίου 2012.